Manel Loureiro

**Manel Loureiro Doval**, nado en Pontevedra o 30 de decembro de 1975, é un avogado e escritor en castelán de literatura fantástica.

## Traxectoria 
É licenciado en Dereito pola Universidade de Santiago de Compostela. Actualmente vive e traballa en Pontevedra, onde exerce a avogacía. Durante anos residiu en Santiago de Compostela, traballando como guionista e presentador de diversos programas da Televisión de Galicia. É colaborador habitual da Cadena SER e *Diario de Pontevedra*, *ABC, El Mundo, Radio Nacional de España* e a revista *GQ* (edición española).

Desde 2016 ten unha sección no programa de *La Cuatro* *Cuarto Milenio*, e desde 2020 na *TVG*.

É fillo de Manuel Loureiro Adán, que foi alcalde do Concello de Cotobade.

### Traxectoria literaria 
A súa primeira novela, *Apocalipsis Z*, é un thriller que comezou como un blog en Internet, que foi publicada pola Editorial Dolmen en España en 2007 e posteriormente reeditada por Plaza&Janés. Tamén lanzou, financiado mediante crowdfunding, un xogo de mesa baseado nel. As súas seguintes novelas, *Los días escuros* e *La ira de los xustos* foron publicadas por Plaza & Janés, editora do grupo Random House Mondadori. Estas dúas novelas continúan e completan a historia orixinada no *Apocalipsis Z*.

As súas novelas foron traducidas a máis de vinte idiomas.​ Vendeu máis de 200.000 exemplares nos Estados Unidos.  Manel Loureiro é un dos poucos autores contemporáneos en castelán que conseguiu superar a barreira dos 200.000 exemplares vendidos no Estados Unidos , xunto con Juan Gómez-Jurado, Javier Sierra e Carlos Ruiz Zafón. 

A súa novela *El último pasajero* (Planeta, 2013) foi unha das máis vendidas de 2013 en España. Ademais, a edición en inglés deste libro pasou unha semana no 'top' das vendas absolutas nos Estados Unidos, sendo a primeira vez que un autor español consegue situarse na lista de máis vendidos con reservas previas.​*El último pasajero* tamén é o único título dun autor non estadounidense que figura entre os 100 libros máis vendidos nos Estados Unidos.

Hai proxectos para adaptar algunhas das súas novelas ao cine. A obra *Apocalipsis Z* foi acusada por un blog de plaxio en castelán de partes dunha web en inglés anteriores á novela, pioneira no esquema proposto por Loureiro. Loureiro participa na iniciativa *1libro1euro* nas redes sociais, que consiste nunha web na que varios autores poñen a disposición do público libros da súa autoría e piden unha doazón de 1 euro a favor de Save the Children.

En *La Puerta* (2020) aparece o cadáver dunha moza asasinada mediante un antigo ritual diante da Porta do Alén, na terra do autor.

Ten declarado que Galicia é un personaxe omnipresente en todos os seus libros.

## Obra narrativa 
**Apocalipse Z. O comezo da fin* (2013). Urco Editora. Tradución de Tomás González (*Apocalipsis Z. El comienzo del fin*, Dolmen, 2007) 
**Apocalipse Z. Os días escuros* (2013). Urco Editora. Tradución de Tomás González (*Apocalipsis Z. Los días oscuro*s. Plaza&Janés, 2009)
**Apocalipse Z. A ira dos xustos* (2015). Urco Editora. Tradución de Tomás González (*Apocalipsis Z. La ira de los justos*, Barcelona: Planeta. 2010)
**El último pasajero* (2013). Barcelona: Planeta. 448 páxs. ISBN 9788408112495.
**Fulgor* (2015). Barcelona: Planeta. 488 páxs. ISBN 9788408138334.
**Veinte* (2017). Barcelona: Planeta. 608 páxs. ISBN 9788408165149.
**La Puerta* (2020). Barcelona: Planeta. 352 páxs. ISBN 9788408233206.
**La ladrona de huesos* (2022). Barcelona: Planeta. 504 páxs. ISBN 9788408257332. Sobre un suposto roubo dos ósos do Apóstolo Santiago.
**Cuando la tormenta pase* (2024). Barcelona: Planeta. 480 páxs. ISBN 978-84-08-29004-9.

## Premios 
* En maio de 2024 gañou a XXVIII edición do Premio de Novela Fernando Lara, dotado con 120.000 euros, coa obra *Cuando la tormenta pase*. A acción desenvólvese na Illa de Ons.
* Premio Cidade de Pontevedra 2024.

## Notas